Revideret. Fortegnelse over Danmarks marine 
Årter af Decapoda 
Af 
K. Stephensen 
Nærværende Arbejde er skrevet efter Aftale med Hr. Dr. 
H. J. Hansen og efter den samme Plan, som han har udviklet 
i Begyndelsen af sit foranstaaende Arbejde (S. 197—199). 
I "Hauchs” Togter optegner Meinert 55 Arter af danske 
Decapoder, medens nærværende Oversigt har 64. Dette Tal er 
opstaaet paa følgende Maade. En Art, nemlig Virbius fasciger, er 
strøget, da den nu kun regnes som Varietet af V. varians, medens 
en anden af Meinerts Arter, Hippolyte spinus, er blevet til to, 
nemlig H. spinus og H. Lilljeborgii. Endvidere er Caridion Gor- 
doni medtaget igen; Meinert omtaler et Eksemplar i "Crust. 
Dan.”, men har ikke nævnet Arten i "Hauchs” Togter, aabenbart 
fordi han mente, at det gamle Stykke var taget udenfor de egent- 
lige danske Farvande. Nu har imidlertid "Thor” taget et Eksem- 
plar i Skagerak saa langt Vest for den svenske Kyst, at det i 
hvert Fald ikke er absolut forkert at genoptage den i vor Fauna. 
Helt nye for Faunaen er i alt 8 Arter, nemlig Ebalia tume- 
facta, Munida tenuimana og M. bamffica, Gebiopsis deltura, Sabinea 
Sarsii, Cryptocheles pygmæa, Pandalus propinquus og Pasiphae 
sivado; af disse er der kun to, nemlig Edalia tumefacta og Gebi- 
opsis' deltura, der ikke skyldes "Thor". 
Til sidst tillader jeg mig at bringe Hr. Dr. H. J. Hansen 
min bedste Tak for den Hjælp, han paa mange Punkter har ydet 
mig ved Udarbejdelsen af denne Oversigt. 
